Eagle Eye 2:30 P.M. – บล.เออีซี
MARKET  MONITOR สรุปภาพตลาดในช่วงเช้า:  ดัชนี SET พยายา …
11 พ.ค. 2561

MARKET  MONITOR
สรุปภาพตลาดในช่วงเช้า:  ดัชนี SET พยายามดีดตัวขึ้นช่วงเปิดตลาด  ก่อนจะแกว่งตัวออกข้าง เคลื่อนไหวในกรอบ 1,746-1,755 จุด ตลอดเช้านี้ ก่อนปิดภาคเช้าที่ระดับดัชนี 1,750.88 จุด ปรับตัวบวก 3.99 จุด ด้วยมูลค่าซื้อขายราว 2.1 หมื่นล้านบาท ภาพรวมการแกว่งตัวของดัชนี SET เช้านี้  เป็นลักษณะ Sideway โดยกลุ่มที่หนุนการรีบาวด์ของตลาดเช้านี้เป็นสองกลุ่มหลัก ได้แก่กลุ่ม BANK และ ICT
มุมมองตลาดช่วงบ่าย: เรามองดัชนี SET บ่ายนี้มีโอกาสดีดตัวได้ กราฟรายวัน พยายามดีดตัวขึ้นจากกรอบล่างของ Bollinger Band ที่ระดับ(-2SD.) สอดคล้องกับทิศทางการเคลื่อนไหวของ Fast Stochastic ที่โค้งตัวขึ้นจาก Oversold Zone ฉะนั้นเรามองว่าระยะสั้นมีโอกาสรีบาวด์ต่อได้ คาดหวังแนวต้านแรกที่ High วันก่อน 1,763 จุด ก่อน และแนวต้านถัดไป 1,775 จุด (ระดับ Average ของ Bollinger Band)
โดยให้ Low วันก่อนที่ระดับดัชนี 1,745 จุดเป็นแนวรับชั่วคราว อย่างไรก็ดี แนวโน้มหลักยังเป็นการแกว่งตัวในกรอบแนวโน้มขาลงอยู่ ฉะนั้น ระมัดระวังการปิดหลุดแนวรับ แนะนำให้ Cut Loss ออกมาก่อน
กลยุทธ์ในช่วงบ่าย:  นักเก็งกำไรระยะสั้น เก็งกำไรด้วยกลยุทธ์ซื้อแนวรับ-ขายแนวต้าน (แนวรับ 1,745 จุดและคาดหวังแนวต้าน 1,763/1,775 จุด Cut Loss หากปิดต่ำกว่าแนวรับดังกล่าว  ส่วนนักลงทุนระยะกลาง เน้นถือเงินสด รอยืนยันการฟื้นตัว
Point of View
ระยะสั้นยังลุ้นรีบาวด์ได้! Shining Stock บ่ายนี้เลือก KBANK จากกราฟรายวัน แม้ราคายังอยู่ในแนวโน้มขาลง แต่ทางเทคนิคเริ่มเห็นสัญญาณฟื้นตัว ทั้งจาก RSI ที่เกิด Bullish Divergence (การกลับตัวแนวโน้ม)  ประกอบกับปริมาณการซื้อขายทำรูปแบบ Volume Peak บริเวณจุดต่ำ เตือนถึงการรีบาวด์ หากผ่าน Neck Line จะทำรูปแบบการคลื่อนไหวแบบ W-Shape มีโอกาสทดสอบ Previous High บริเวณ 203 บาท ทั้งนี้ให้แนวรับ 193 บาท
อย่างไรก็ดี Stop Loss หากราคาวกกลับปิดต่ำกว่า 190.50 บาท